**Dôvodová správa**

#

# A. Všeobecná časť

Návrh zákona, ktorým sa mení zákon č. 351/2011 Z. z. o elektronických komunikáciách a o zmene a doplnení niektorých zákonov (ďalej len „návrh zákona“) predkladajú poslanci Národnej rady Slovenskej republiky (NR SR) Otto Brixi a Anton Martvoň.

Cieľom predkladanej novely zákona je zakotviť do súčasného znenia aj odchádzajúce volania so zvýšenou cenou (tzv. audiotextové služby) a poskytnúť informáciu o volaní na služby so zvýšenou cenou okamžite pred zostavením volania.

Súčasné znenie zákona audiotextové služby nepozná, a preto považujeme za potrebné v prospech koncových užívateľov zahrnúť medzi súčasne služby aj tzv. služby audiotextové, nakoľko sa jedná o služby so zvýšenou tarifikáciou za minútu hovoru oproti bežnému hovoru, a teda i o takejto skutočnosti, by mali byť užívatelia korektne vopred informovaní.

Predkladaný návrh zákona nezakladá žiadne vplyvy na štátny rozpočet, rozpočet verejnej správy a na podnikateľské prostredie, nevyvoláva sociálne vplyvy, ani vplyvy na životné prostredie a ani na informatizáciu spoločnosti.

Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie.

**DOLOŽKA ZLUČITEĽNOSTI**

**návrhu zákona** **s právom Európskej únie**

**1. Navrhovateľ zákona:** poslanci Národnej rady Slovenskej republiky (NR SR) Otto Brixi a Anton Martvoň

**2. Názov návrhu zákona:** návrh zákona, ktorým sa mení zákon č. 351/2011 Z. z. o elektronických komunikáciách a o zmene a doplnení niektorých zákonov

**3. Predmet návrhu zákona:**

je upravený v primárnom práve Európskej únie, a to v článkoch 114 (aproximácia práva) a 169 (ochrana spotrebiteľa) Zmluvy o fungovaní Európskej únie,

je upravený v sekundárnom práve Európskej únie - v smernici Európskeho parlamentu a Rady 2002/20/ES zo dňa 7. marca 2002 o povolení na elektronické komunikačné siete a služby a v smernici Európskeho parlamentu a Rady 2002/22/ES zo dňa 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb

nie je upravený v judikatúre Súdneho dvora Európskej únie.

* + - 1. **Záväzky Slovenskej republiky vo vzťahu k Európskym spoločenstvám a Európskej únii:**

a) na základe predloženej novely zákona č. 351/2011 Z. z. o elektronických komunikáciách a o zmene a doplnení niektorých zákonov nevyplývajú pre Slovenskú republiku žiadne záväzky vo vzťahu k Európskym spoločenstvám a Európskej únií.

**5.** **Stupeň zlučiteľnosti návrhu zákona s právom Európskych spoločenstiev**

- úplný, ak vezmeme do úvahy ustanovenia primárneho aj sekundárneho práva EÚ uvedeného v bode 3 písm. tejto doložky zlučiteľnosti, ktorých sa dotýka predkladaný návrh zákona.

**Doložka**

**vybraných vplyvov**

**A.1. Názov materiálu:** návrh zákona, ktorým sa mení zákon č. 351/2011 Z. z. o elektronických komunikáciách a o zmene a doplnení niektorých zákonov

**Termín začatia a ukončenia PPK:** *bezpredmetné*

**A.2. Vplyvy:**

|  |  |  |  |
| --- | --- | --- | --- |
|   |  Pozitívne  |  Žiadne  |  Negatívne  |
| 1. Vplyvy na rozpočet verejnej správy |   | x |  |
| 2. Vplyvy na podnikateľské prostredie – dochádza k zvýšeniu regulačného zaťaženia? | x |  |   |
| 3. Sociálne vplyvy | x |  |   |
| – vplyvy na hospodárenie obyvateľstva, | x |  |   |
| – sociálnu exklúziu, |   | x |   |
| – rovnosť príležitostí a rodovú rovnosť a vplyvy na zamestnanosť |   |  x |   |
| 4. Vplyvy na životné prostredie |   | x |   |
| 5. Vplyvy na informatizáciu spoločnosti |   | x |   |

**A.3. Poznámky**

*bezpredmetné*

**A.4. Alternatívne riešenia**

*bezpredmetné*

**A.5. Stanovisko gestorov**

*Návrh zákona bol zaslaný na vyjadrenie Ministerstvu dopravy, výstavby a regionálneho rozvoja SR a stanovisko tohto ministerstva je súhlasné.*

**B. Osobitná časť**

**K Čl. I**

K bodu 1

Navrhovaným doplnením §42 ods. 1 písm. i) zákona o slová „odchádzajúce volania so zvýšenou cenou“ je sledovaný zámer na odstránenie súčasnej nezakotvenej povinnosti pri využívaní najmä audiotextových služieb.

Doplnením navrhovaných slov máme za to, že súčasné znenie sa bude tak vzťahovať taktiež na odchádzajúce volania so zvýšenou cenou (tzv. audiotextové služby), teda služby väčšinou spoplatnené vyššou tarifou oproti bežnému hovoru a koncový užívateľ sa tak bude môcť včas rozhodnúť využiť alebo nevyužiť ponúkanú službu.

K bodu 2

 Novelizovaním §42 ods. 1 písm. i) zákona je potrebné doplniť súčasné prechodné ustanovenia tak, aby Úrad uviedol do súladu všetky vydané všeobecné povolenia na poskytovanie služieb.

**K Čl. II**

Navrhuje sa účinnosť predkladaného zákona so zohľadnením legisvakančnej lehoty, a to od 01. januára 2014.